
 Jeg er blevet forelsket i en 18 årig og jeg ved ikke hvad jeg skal gøre for det virker også til at han kan lide mig????? 
Kan en 11 og 18 årig være sammen
================================



Hej med dig

Du er i en meget ung alder og jeg synes derfor du skal tage det stille og roligt. Du er i en alder, hvor det er fornuftig at skabe venskaber og fokusere på skolen. Du er muligvis ikke moden nok til at kunne håndtere de problemer, som ofte opstår i et forhold og det kan derfor skabe unødvendig problemer i dit liv i en meget tidlig alder, som du kunne have undgået. Når det så er sagt, siger jeg ikke at det er forkert at blive forelsket, men jeg mener blot, at man skal være en smule realistisk. På nuværende tidspunkt kan jeg forestille mig, at i begge er på forskellige stadier i jeres liv, og du skal derfor vente med at indgå i et seriøs forhold, før du er blevet moden nok til det. I den alder forveksler man ofte at være tiltrukket af nogen med forelskelse og det kan være svært at ignorere det, men jeg synes det er det bedste at gøre nu ellers er jeg sikker på at du vil komme til at fortryde det. Da han er 18 år og du er 11 år, er det strafbart, hvis I indgår i et seksuelt forhold sammen.  Derfor synes jeg, at i skal starte ud med at være gode venner og lære hinanden bedre at kende. Når man er venner, er mange ting ofte mindre kompliceret og du kan på den måde også lære ham bedre at kende.  Du siger, at det virker til at han også kan lide dig, men kan du med sikkerhed konstatere det? Når man er forelsket, kan man ofte overfortolke situationer, så medmindre han har sagt det direkte til dig, kan du nok ikke vide det. Overordnet set synes jeg at du skal nyde din ungdom, vente til i begge er modne nok til at kunne indgå i et forhold og foreblive venner. 

Jeg håber denne besvarelse kunne hjælpe dig lidt og ellers er du velkommen til at skrive igen :) 

   
Hilsen Veenuha

 